Pjesme, 7.b – zadaća od 16.3.2020.

PROLJEĆE

Sve se budi,

cvate cvijeće,

stiže nam

šareno proljeće.

Vjesnike proljeća

šuma skriva,

te ih kristalna

rosa prekriva.

Pčele su počele zujati,

djetlić po drvu kuckati,

a sunce svoju svjetlost

svima pružati.

Proljeće je kao

rađanje novog života,

u kojem je

neizmjerna ljepota.

Jelena Čavlek

Sunčeko sija,

ptice pjevaju pjesmuuu

kao orkestar!

Klara Očić

Kiša  
  
Kiša pada Bog plače,  
Samo on zna kakvo  
vrijeme dat će.  
  
Kiša je tuga, ali nakon  
Kiše slijedi šarena duga.  
  
Kiša je znak da će bit  
Vjetar jak, sve će biti  
Mokro i tužno.  
  
        
                                Lovro Stepić

Potok

Žubor potoka

Koji teče šumicom

Razara smeće

Noa Veček,7.b

Kiša

Kiša pada

glasno šušti

pleše nebom

kao da kliže ledom.

Ona pada kao grom,

a sve brže i brže

sunce dolazi za njom.

Zajedno oni stvaraju dugu

te prekidaju svu tugu.

                   Ružica Suhić 7.b

U daljini odzvanja živ-živ, to se čuje ptica glas. Rega-rega, bit će svega, žaba u bari veselo pjeva svoju pjesmu. U našem dvorištu veselo se šeće kvočka s pilićima koji sretno kvocaju, kvoc-kvoc, i traže kukce.

U polju veseli skakavac skače dok odjednom ne ugleda skupinu mrava: „Zar ste poludjeli! Pa zima još nije otišla, još nije proljeće, a vi već skupljate hranu?!" „Tebe se to ne tiče! Nije to tvoja briga", kaže mu vođa mrava. „Vaša je kuća puna hrane! Kao kod ljudi smočnica puna namirnica. Pitam se, pitam, kamo sve to stane u toliko malu rupu?", odlazeći promrmlja skakavac i ode.

Na livadi punoj cvijeća žutog kao sunce što ljeti grije smiju se dječak i djevojčica dok skakuću. Osjećaju miris tatinog roštilja u daljini. S prozora se začuje mamin glas: „Ručak!" „Napokon! Gladni smo kao vukovi", kažu djeca. „Jedva čekam da vidim mamin osmjeh kad joj dam buket prekrasnog žutog poljskog cvijeća koje smo ubrali", reče djevojčica.

Igor Strabić 7.b

Proljeće kuca na vrata

                                  Kao djevojčica u šarenim cipelicama,

                                        dok sunce obasjava livade,

                                         blijedi mjesec nebom šeta.

                                               Dolazak proljeća

                                          priroda radoznalo čeka.

                                           Čuje se cvrkut ptica,

                                        vjetar najljepše ljulja grane

                                           kad pokuca proljeće.

                                          Gledam cvijeće kako raste

                                            i mrava kako slatko šeta.

                                              Čuje se smijeh i igra

                                      dok sunce kao najljepša haljina sja.

Nika Orsag, 7.b

Proljetno sunce

Gledam kroz prozor… Žuto toplo sunce grije. Priroda se polako budi i proteže kao lijeni mačak nakon spavanja.

Pred mojom kućom mlade voćkice kao male djevojčice. Pružaju grane prema suncu , a ono im se smješka i šalje vruće poljupce. Vjetrić pirka… Na granama rozi cvjetići lepršaju kao leptirići. Vesele se žarkom suncu. Iz daljine dopire miris prvog proljetnog cvijeća.

Hvala ti, Sunce, na ovom danu u našem prekrasnom kraju.

Marko Komar, 7.b

Proljetna šetnja

Šetajući uz potok s prijateljima, u potoku sam vidio svoj odraz, kao u ogledalu.

Primijetio sam gola stabla, tek na pokojem stablu procvale bijele cvjetove. Grane su mi izgledale tužno, ali ugledavši one cvjetne, razveselio sam se jer sam shvatio da dolazi proljeće.

Osjetio sam i miris mlade zelene trave. U šikari uz potok ugledao sam male bijele visibabe i lijepe bijele zvončiće s tankim žutim rubom. Bili su tako lijepi da sam čuo njihov veseli zvon.

U grmovima su veselo pjevale ptičice. Kako se je sunce na nebu gasilo, tako su i one postajale sve tiše.

Gledao sam u potok koji tiho žubori i ugledao sam veće i manje ribe koje su sretne plivale. Bacio sam granu, a one se uplašene udaljile u obližnju rupu, kao da viču upomoć.

Na licu sam osjetio pokoju hladnu i tihu kapljicu kiše. Osjećao sam se tužno kao i kiša što sam morao ići kući i ostaviti ovu lijepu proljetnu prirodu.

Teo Barić

Zvuk kiše  
  
Malene kapljice  
kao zrnca soli padaju  
i paaadaju.  
  
Jedna mala djevojčica šeće po kiši,  
cupkajući sitnim nožicama  
po malim lokvicama.  
  
Pod svojim malim kišobranom,  
u kratkoj narančastoj haljini,  
sluša kako kiša  
pada, pada i pada.  
  
 Jelena Žnidarić

Sanjao sam

Sanjao sam da je sve divno,

Da sam sretan s prijateljima,

Svi sa sretnim mislima,

I sve nam je smiješno.

Sanjao sam da sam slobodu osjetio,

Mržnju sam napokon pobijedio,

Više ne osjećam bolni pad,

Jer to je bilo davno nekad.

Sanjao sam da je priroda čista,

Ptice pjevaju poput pjevača,

Cvijeće miriše kao da je najbolje na svijetu,

A u hladu je najugodnije promatrati.

Sanjao sam da budućnost je bolja,

Da smog po zraku ne pleše,

Mržnje nema već samo slavlja,

Da sve je bolje i ljepše.

Andrija Anić, 7.c

Pod zelenim kišobranom

Hodam ulicom,

u stopu me prati kiša.

Sivilo se spušta i

u meni budi umor i neraspoloženost.

Miris poput lopoča i jak gorak okus

ušuljao se pod moj zeleni kišobran.

Petra Mlakar, 7.c

Zvuk kiše

Kiša pljušti i šušti,

odbija se o kišobran.

Sve više i više pada…

Kapljice kao da plešu neki

samo njima poznat ples.

Kiša se pruža u beskrajni

Prostor grada i nestaje

u daljini…

Andreja Kranjčec, 7.c

Krajolik u proljeće

Maleni potočić radosno žubori

kao maleno dijete na livadi.

Tisuću cvjetića na stablu jabuke

nestrpljivo čeka sunce.

Vraćaju se laste u stara gnijezda,

Vrapčići živkaju, živ, živ, živ.

Zima odlazi, hladno neće biti

U zimskom snu životinje ne moraju se kriti.

Stela Špoljar, 7.c

Zvuk kiše

Sitna kiša tiho pada

u doline jednog grada.

Kapljice jure kao

da se nekamo žure,

a vani sve hladnije i

ledenije postaje.

Kapljice kao u predivnom

slogu nestaju kroz

dolinsku vodu.

NIKA FILIPČIĆ, 7.C

Zvuk kiše

U šumici zelenoj

pala je noć.

Ptice i mravi stali su pričati,

brzo se sakrili te čuli glazbu.

Kap...

Kaap...

Kaaap...

Pljuccc...

Kiša počela veselo skakutati

kao mali miš.

Glazba kao šum praaazne limeke

pada po njoj.

Po stazi drveni auto se vuče,

klizi i vrišti,

a voda lije...

Lije....

Lijee....

Ema Felja, 7.b

Potočić

Sunčano je jutro,

a ja uz potok sjedim

koji žubori i žubori,

a iz njega odzvanja pjev malih i

sitnih ribica.

Veselo oko potočića skaču

sitne žabice kao razigrana

djeca. Na dnu potočića

sjaji nešto kao užareni oganj.

I gledam taj potok svaki dan

Kako se smanjuje i sve

manji i manji jednoga

dana će nestati.

Lucijan Pukljak, 7.c

**Kiša**

Kiša, hladne kapi vode padaju s neba,

teške i depresivne neki kažu,

ali opet, zašto bi bile takve kad nam toliko toga donose?

Kruženje vode u prirodi omogućuju

te mnoge druge procese s njima.

Da nema vode, i kiše ne bi bilo, ni živoga svijeta, kisika i biljaka koje ga proizvode,

Ne bi bilo nas.

Zato prestanimo kukati,

čizmice navucimo i počnimo u kiši uživati.

Nina Crljen, 7.c

Proljeće

Topli dani su nam

došli,

cvrkut ptica nam donijeli.

Sunce zlatno nas grije,

radošću i toplinom nas

mije.

Mali cvjetić iz zemlje niče,

a nikako da prokliće.

Kuće su svoje prozore otvorile

kao da nam nešto govore.

Tamara Tišljar, 7.c

Proljeće je doba cvata,

cvijeće miriše po peludu,

a pčele rade na medu.

Vjetar njiše grane,

i nebo stane.

Sunce sije i nebo grije.

Životinje rade cijeli dan

i prikupljaju hranu

za sljedeći dan.

Ivan Jagarć, 7,c

Proljeće

Nakon duge, hladne i sive zime priroda se odjednom zazelenila, nebo se zaplavilo,

a drveće obuklo zelene lisnate haljine za svoj veliki šumski ples.

Pupoljci na granama bude se i izvode rapsodiju boja.

Ptice pjevaju poput simfonijskog orkestra bez dirigenta.

Stiglo je proljeće!

Sve se uskovitlalo, oživjelo, razbudilo i postalo bučno, užurbano,

kao da više nikada neće biti zimskog sna.

I taman kad su pčele zazujale šarenim livadama, a simfonijski orkestar dosegnuo

vrhunac svoga pjeva, odjednom …ššššššššš.

Proljetna kiša.

U trenu sve utihne, ptice stanu s pjevom kao da ih je kiša ušutkala govoreći im:

„Tiše, tiše, da se čuje zvuk proljetne kiše.“

Erik Rajačić, 7.b

VISIBABA

Nešto iz trave viri,

a to nisu leptiri.

Nešto se u travi njiše,

a nije voćka poslije kiše.

Bijela glava

kao da spava

dok ju okružuje

zelena trava.

Dok ju vjetar njiše,

njen miris širi se sve više.

Ona nam govori da dolazi proljeće

kada cvate i drugo cvijeće.

Bruno Gašparić, 7.b

Kiša

Pada kiša, trava raste

Vani već mokro je.

Trava se zeleni, priroda šareni,

A djeca u lokve skaču kao prije.

Niko Špoljar, 7.c

BMW M5 E60

Kad ja napunim osamnaest godina,

kupit ću BMW-a.

Bit će mat crne boje,

imat će 200 ks,

a zvuk motora će se ćuti

do kraja ulice moje.

Volan će biti od crne zmijske kože,

A sjedala od zelene aligatorove kože.

Miris mog BMW-a bit će miris jagode.

Moj BMW bit će meni kao srce moje.

Jurit ću po autocesti punom snagom.

Voljet ću ga kao život svoj.

Vanja Melić, 7.b

Zagorski dan

Gda se vjutro zdignem, kokot jurek navek zakokuriče

Prejdem na zdenec gde se hmijem z mrzlom vodom

Popolne prejdem na breg di si  spijem finoga soka pak prejdem doma na pašu s kravami.

Andelko Plečko - 7.b

Pahuljice

Vani pada snijeg

koji je bijel kao oblak.

Pozdravlja ljude svojim pahuljicama.

Tijekom pada na tlo

pahuljice razgovaraju o tome

što će ih dočekati na tlu,

na grani čuju vrapce kako cvrkuću.

Pahuljice plešu dok ih vjetar nosi,

pahuljice dotiču sve hladnije tlo.

Luna Ključević, 7.b